smcproject/ml-wiki-sentences huggingface dataset:
33 വർഷക്കാലം ധാർവാഡിലെ യൂണിവേഴ്സിറ്റി കോളേജ് ഓഫ് മ്യൂസിക് അധ്യാപകനായി ജോലി ചെയ്തു.
ഇതിലെ പ്രതിബദ്ധത മൂലം അദ്ദേഹം നിരന്തരമായി കച്ചേരികൾ നിരസിക്കാൻ നിർബന്ധിതനായി.
തന്റെ ദുരിതകാലത്ത് വരുമാനം ലഭിക്കാൻ കാരണമായ ജോലി ഉപേക്ഷിക്കാൻ അദ്ദേഹം വിസമ്മതിച്ചു.
2015 -ൽ ജോലിയിൽ നിന്ന് വിരമിച്ചു.
വെങ്കടേഷ് കുമാറിന് പലപുരസ്കാരങ്ങൾ ലഭിച്ചിട്ടുണ്ട്.
കർണാടക രാജ്യോത്സവ അവാർഡ് (1999) കർണാടക സംഗീത നാടക അക്കാദമി പുരസ്കാരം (2007) വാത്സല ഭീംസെൻ ജോഷി അവാർഡ് (2008) കൃഷ്ണ ഹാംഗൽ അവാർഡ് (2009) സംഗീത നാടക അക്കാദമി പുരസ്കാരം (2012) കർണാടകയിലെ ധാർവാഡ് യൂണിവേഴ്സിറ്റിയിലെ ഓണററി ഡോക്ടറേറ്റ് (2014) ഇന്ത്യാ ഗവൺമെന്റ് പദ്മശ്രീ പുരസ്കാരം (2016) പുറത്തേക്കുള്ള കണ്ണികൾ ദുർഗ രാഗത്തിലെ ആലാപനം അവലംബം
വെങ്കയ്യ നായിഡു
2017 മുതൽ 2022 വരെ ഇന്ത്യയുടെ പതിമൂന്നാമത് ഉപ-രാഷ്ട്രപതിയായിരുന്ന ആന്ധ്ര-പ്രദേശിൽ നിന്നുള്ള മുതിർന്ന ബി.ജെ.പി നേതാവാണ് എം.വെങ്കയ്യാ നായിഡു.
(ജനനം : 1 ജൂലൈ 1949) കേന്ദ്ര കാബിനറ്റ് വകുപ്പ് മന്ത്രി, നാലു തവണ രാജ്യസഭാംഗം, ബി.ജെ.പി, ദേശീയ അധ്യക്ഷൻ എന്നീ നിലകളിലും പ്രവർത്തിച്ചിട്ടുണ്ട്.
ആന്ധ്ര പ്രദേശിലെ നെല്ലൂർ ജില്ലയിലെ ചവറ്റപാലം എന്ന ഗ്രാമത്തിലെ ഒരു കർഷക കുടുംബത്തിൽ രംഗയ്യാ നായിഡുവിൻ്റെയും രമണമ്മയുടേയും മകനായി 1949 ജൂലൈ ഒന്നിന് ജനനം.
നെല്ലൂരിലെ ജില്ലാ പരിഷത്ത് ഹൈ സ്കൂൾ, ബുച്ചിറെഢിപാളം എന്നിവിടങ്ങളിൽ നിന്ന് പ്രാഥമിക വിദ്യാഭ്യാസം നേടിയ വെങ്കയ്യാ നായിഡു നെല്ലൂരിലെ വി.ആർ. കോളേജിൽ നിന്ന് ബിരുദവും വിശാഖപട്ടണത്തുള്ള ആന്ധ്ര യൂണിവേഴ്സിറ്റി കോളേജിൽ നിന്ന് നിയമ ബിരുദവും നേടി.
ബി.എ, ബി.എൽ ആണ് വിദ്യാഭ്യാസ യോഗ്യത.
കോളേജിൽ പഠിക്കുമ്പോൾ രാഷ്ട്രീയ സ്വയം സേവക സംഘത്തിൽ (ആർ.എസ്.എസ്) അംഗമായി.
അതോടൊപ്പം തന്നെ സംഘത്തിൻ്റെ വിദ്യാർത്ഥി സംഘടനയായ എ.ബി.വി.പിയിൽ ചേർന്നു.
1973 മുതൽ 1974 വരെ ആന്ധ്ര യൂണിവേഴ്സിറ്റി സ്റ്റുഡൻസ് യൂണിയൻ പ്രസിഡൻറായാണ് പൊതുരംഗ പ്രവേശനം.
1974-ൽ ജയപ്രകാശ് നാരായണൻ്റെ സംഘടനയുടെ കൺവീനറായിരുന്നു.
1977 മുതൽ 1980 ജനതാ പാർട്ടിയുടെ യുവജന വിഭാഗം പ്രസിഡൻ്റായ നായിഡു 1980-ൽ ബി.ജെ.പി അംഗമായി.
1978 മുതൽ 1985 വരെ രണ്ട് തവണയായി ഉദയഗിരിയിൽ നിന്നുള്ള നിയമസഭാംഗമായ നായിഡു 1980 മുതൽ 1985 വരെ പാർട്ടിയുടെ നിയമസഭ കക്ഷി നേതാവായിരുന്നു.
1985 മുതൽ 1988 വരെ ബി.ജെ.പി സംസ്ഥാന ജനറൽ സെക്രട്ടറിയായും 1988 മുതൽ 1993 വരെ ബി.ജെ.പി സംസ്ഥാന പ്രസിഡൻറായും പ്രവർത്തിച്ചു.
1993 മുതൽ 2000 വരെ ബി.ജെ.പി ദേശീയ ജനറൽ സെക്രട്ടറിയായ നായിഡു ബി.ജെ.പിയുടെ പാർലമെൻ്ററി ബോർഡ്, സെൻട്രൽ ഇലക്ഷൻ കമ്മിറ്റി എന്നിവയുടെ സെക്രട്ടറിയായും പാർട്ടിയുടെ ഔദ്യോഗിക വക്താവായും പ്രവർത്തിച്ചു.
2002 മുതൽ 2004 ബി.ജെ.പി ദേശീയ അധ്യക്ഷനായി തിരഞ്ഞെടുക്കപ്പെട്ടു.
2004-ലെ ലോക്സഭ തിരഞ്ഞെടുപ്പിൽ ബി.ജെ.പി പരാജയപ്പെട്ടതോടെ അധ്യക്ഷ സ്ഥാനം രാജിവച്ചു.
2005 മുതൽ 2017 വരെ ബി.ജെ.പിയുടെ ദേശീയ ഉപാധ്യക്ഷനായും പ്രവർത്തിച്ചു.
1998-ൽ കർണാടകയിൽ നിന്ന് ആദ്യമായി രാജ്യസഭാംഗമായ നായിഡു 2000 മുതൽ 2002 വരെ കേന്ദ്ര ഗ്രാമവികസന വകുപ്പ് മന്ത്രിയായിരുന്നു.
2004, 2010, എന്നീ വർഷങ്ങളിൽ കർണാടകയിൽ നിന്ന് വീണ്ടും രാജ്യസഭാംഗമായി.
2016-ൽ രാജസ്ഥാനിൽ നിന്ന് രാജ്യസഭയിലേക്ക് തിരഞ്ഞെടുക്കപ്പെട്ടു.
2014-ലെ ലോക്സഭ തിരഞ്ഞെടുപ്പിൽ കേന്ദ്രത്തിൽ ബി.ജെ.പി അധികാരത്തിലെത്തിയതോടെ ഒന്നാം നരേന്ദ്ര മോദി മന്ത്രിസഭയിലെ കാബിനറ്റ് വകുപ്പ് മന്ത്രിയായി സ്ഥാനമേറ്റു.
2017-ൽ എൻ.ഡി.എയുടെ  ഉപ-രാഷ്ട്രപതി സ്ഥാനാർത്ഥിയായതോടെ രാജ്യസഭാംഗത്വവും കേന്ദ്ര മന്ത്രി സ്ഥാനവും രാജിവച്ചു.
ഉപ-രാഷ്ട്രപതി
2017-ൽ നടന്ന ഉപ-രാഷ്ട്രപതി തിരഞ്ഞെടുപ്പിൽ പ്രതിപക്ഷ സ്ഥാനാർത്ഥിയായ ഗോപാൽകൃഷ്ണ ഗാന്ധിയെ 272 വോട്ടുകൾക്ക് പരാജയപ്പെടുത്തി ഇന്ത്യയുടെ പതിമൂന്നാമത് ഉപ-രാഷ്ട്രപതിയായി സ്ഥാനമേറ്റു.
വെങ്കയ്യാ നായിഡുവിന് 516 വോട്ട് കിട്ടിയപ്പോൾ എതിർ സ്ഥാനാർത്ഥിക്ക് 244 വോട്ടുകളാണ് ലഭിച്ചത്.
2022-ൽ അഞ്ച് വർഷ കാലാവധി പൂർത്തിയായതിനെ തുടർന്ന് ഉപ-രാഷ്ട്രപതി പദവിയിൽ നിന്ന് ഒഴിഞ്ഞു.
വെങ്കയ്യ നായിഡുവിന് പകരം ജഗദീപ് ധൻകർ സ്ഥാനമേറ്റു.
സ്വകാര്യ ജീവിതം ഭാര്യ : ഉഷ മക്കൾ : ഹർഷവർധൻ ദീപ അവലംബം ↑ "Rajya Sabha gives farewell to chairman Venkaiah Naidu, Rajya Sabha gives farewell to chairman Venkaiah Naidu" https://english.mathrubhumi.com/amp/news/india/rajya-sabha-gives-farewell-to-chairman-venkaiah-naidu-1.7770822 ↑ "ജഗ്ദീപ് ധൻകർ 11ന് സ്ഥാനമേൽക്കും; വെങ്കയ്യനായിഡുവിന് ഇന്ന് യാത്രയയപ്പ് - Jagdeep Dhankhar | Vice President of India | M Venkaiah Naidu | Manorama Online" https://www.manoramaonline.com/news/india/2022/08/08/jagdeep-dhankhar-to-take-oath-as-the-vice-president-of-india-on-11th-august.html ↑ "ഇന്ദ്രപ്രസ്ഥത്തിലെ തെക്കൻകാറ്റ് -Venkaiah Naidu| Vice president of India| Deseeyam| Vice presidential poll| Manorama news" https://www.manoramaonline.com/news/editorial/2022/07/27/deseeyam-venkaiah-naidu.html ↑ "വെങ്കയ്യ നായിഡുവിന് സഭയുടെ യാത്രാമംഗളം | Venkaiah Naidu | Manorama News" https://www.manoramaonline.com/news/india/2022/08/08/farewell-to-venkaiah-naidu-by-rajyasabha.html ↑ "സാമ്പത്തികനയങ്ങൾ സാധാരണക്കാർക്കും മനസ്സിലാകും വിധമാകണം: ഉപരാഷ്ട്രപതി | Venkaiah Naidu | Ernakulam News | Vice President | എറണാകുളം വാർത്തകൾ | കൊച്ചി വാർത്തകൾ | ചുറ്റുവട്ടം | മലയാള മനോരമ ജില്ല വാർത്തകൾ | Kochi News | Ernakulam District News | Chuttuvattom | Malayala Manorama" https://www.manoramaonline.com/district-news/ernakulam/2022/01/04/ernakulam-icai-bhavan-stone-layed-by-vice-president.html ↑ "ബംഗാൾ ഗവർണർ ജഗദീപ് ധൻകർ എൻ.ഡി.എയുടെ ഉപരാഷ്ട്രപതി സ്ഥാനാർഥി, Jagdeep Dhankar, Vice President, Candidate of NDA" https://www.mathrubhumi.com/news/india/jagdeep-dhankar-named-as-vice-president-candidate-of-nda-1.7699317
വെങ്കലം പിടിപ്പിച്ച ചിരട്ട കരകൗശല ഉൽ‌പ്പന്നങ്ങൾ ഇംഗ്ലീഷ് വിലാസം https://ml.wikipedia.org/wiki/Brass_Broidered_Coconut_Shell_Crafts_of_Kerala ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിലെ തനതായ കരകൌശല ഉൽപന്നങ്ങളിലൊന്നാണ് വെങ്കലം പിടിപ്പിച്ച ചിരട്ട കരകൌശല ഉൽ‌പ്പന്നങ്ങൾ.
വെങ്കലവും ചിരട്ടയും ഉപയോഗിച്ചു കൊണ്ട് നിർമ്മിക്കുന്ന ഒരു പരമ്പരാഗത കരകൌശല ഇനമാണ് ഇത്.
അന്താരഷ്ട്ര അംഗീകാരം നേടിയ കരകൌശലോൽപന്നം കൂടിയാണ് ഇത്.
ലോക വ്യാപാര സംഘടനയുടെ (WTO) ഭൂപ്രദേശ സൂചനാ അംഗീകാരം ലഭിച്ച ഉൽപന്നങ്ങളിൽ വെങ്കലം പിടിപ്പിച്ച ചിരട്ട കരകൌശല ഉൽ‌പ്പന്നങ്ങളും ഉൾപ്പെടുന്നു.
വെങ്കലം (വിവക്ഷകൾ)
വെങ്കലം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
വെങ്കലം - ഭരതൻ സംവിധാനം ചെയ്ത ചലച്ചിത്രം.
വെങ്കിച്ചൻ സ്വാമി ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2012 ജനുവരി മുതൽ തുടരുന്നു.
കേരളത്തിലെ ഒരു പഞ്ചവാദ്യ മേളവിദ്വാനായിരുന്നു തിരുവില്വാമല വെങ്കിച്ചൻ സ്വാമി .
പഞ്ചവാദ്യത്തിൽ ഉപയോഗിക്കുന്ന ഉപകരണങ്ങളും വാദ്യരീതിയും ചിട്ടപ്പെടുത്തുന്നതിൽ പ്രധാന പങ്ക് ഇദ്ദേഹത്തിനുണ്ട്.
സാമിയ സുലുഹു
താൻസാനിയയിലെ രാഷ്ട്രപതിയാണ് സാമിയ സുലുഹു ഹസ്സൻ (ജനനം: 27 ജനുവരി 1960).
ഭരണകക്ഷിയായ സോഷ്യൽ ഡെമോക്രാറ്റിക് കക്ഷിയായ ചമ ചാ മാപിൻഡുസി (CCM) പാർട്ടിയുടെ അംഗമായ സാമിയ സുലുഹു 2021 മാർച്ച് 19-നാണ് അധികാരത്തിലെത്തിയത്.
ബുറുണ്ടിയിലെ സിൽവി കിനിഗി, റുവാണ്ടയിലെ അഗാതെ ഉയിലിൻഗിമാന എന്നീ വനിതകൾക്ക് ശേഷം കിഴക്കൻ ആഫ്രിക്കയിലെ മൂന്നാമത്തെ വനിതാ ഭരണാധികാരിയാണ് സാമിയ സുലുഹു.
1960 ജനുവരി 27 ന് സാൻസിബാർ സുൽത്താനേറ്റിലെ ഉംഗുജ ദ്വീപിലെ മാകുണ്ഡുചി പ്രദേശത്ത് സാമിയ സുലുഹു ജനിച്ചു .
1977 ൽ സെക്കണ്ടറി വിദ്യാഭ്യാസം പൂർത്തിയാക്കിയ അവർ ജോലി ചെയ്യാൻ തുടങ്ങി.
ആസൂത്രണ വികസന മന്ത്രാലയത്തിൽ ഒരു ക്ലർക്കായാണ് ജോലി.
പാർട്ട് ടൈം അടിസ്ഥാനത്തിൽ നിരവധി ഹ്രസ്വ കോഴ്സുകൾ പഠിച്ചു.
1986 ൽ ഇൻസ്റ്റിറ്റ്യൂട്ട് ഓഫ് ഡവലപ്മെന്റ് മാനേജ്മെൻറിൽ (ഇന്നത്തെ മ്സുംബെ യൂണിവേഴ്സിറ്റി ) നിന്ന് പബ്ലിക് അഡ്മിനിസ്ട്രേഷനിൽ അഡ്വാൻസ്ഡ് ഡിപ്ലോമ നേടി .
വേൾഡ് ഫുഡ് പ്രോഗ്രാമിന്റെ ധനസഹായമുള്ള ഒരു പ്രോജക്റ്റിൽ അവൾ ജോലിയിൽ പ്രവേശിച്ചു.
1992 മുതൽ 1994 വരെ മാഞ്ചസ്റ്റർ യൂണിവേഴ്സിറ്റിയിൽ ചേർന്നിരുന്ന അവർ സാമ്പത്തിക ശാസ്ത്രത്തിൽ ബിരുദാനന്തര ഡിപ്ലോമ കരസ്ഥമാക്കി .
താൻസാനിയ ഓപൺ യൂണിവേഴ്സിറ്റിയുടെയും സതേൺ ന്യൂ ഹാംഷയർ യൂണിവേഴ്സിറ്റിയുടെയും സംയുക്ത സംരംഭത്തിലൂടെ കമ്മ്യൂണിറ്റി എക്കണോമിക്സിൽ ബിരുദാനന്തര ബിരുദം നേടിയത് 2015-ലായിരുന്നു .
2000-ൽ സാൻസിബാറിലെ ഹൗസ് ഓഫ് റെപ്രസന്റേറ്റീവ്സിൽ പ്രത്യേക അംഗമായി സാമിയ സുലുഹു ഉൾപ്പെടുത്തപ്പെട്ടു.
അമാനി കരുമെയുടെ കീഴിൽ സാൻസിബാറിലെ ഒരു മന്ത്രിയായിരുന്നു അവർ .
2005 മുതൽ 2010 വരെ സാമിയ സുലുഹു അന്നത്തെ രാഷ്ട്രപതിയുടെ (അമാനി കരുമെ) കീഴിൽ സ്വയംഭരണ പ്രദേശമായ സാൻസിബാറിലെ ഒരു മന്ത്രിയായിരുന്നു (ടൂറിസം, വ്യാപാരം, നിക്ഷേപം എന്നീ വകുപ്പുകൾ) .
2010 മുതൽ 2015 വരെ പാർലമെന്റ് അംഗമായിരുന്ന സാമിയ സുലുഹു മിനിസ്റ്റർ ഓഫ് സ്റ്റേറ്റ്സ് ഫോർ യൂണിയൻ അഫയേഴ്സ് എന്ന പദവി വഹിച്ചു.
രാഷ്ട്രത്തിന്റെ ഭരണഘടന കരട് തയ്യാറാക്കുന്നതിനുള്ള വൈസ് ചെയർ പെഴ്സൺ ആയി 2014-ൽ ഉത്തരവാദിത്തമേറ്റു.
2015 ജൂലൈയിൽ, സിസിഎമ്മിന്റെ രാഷ്ട്രപതി സ്ഥാനാർത്ഥി ജോൺ മഗുഫുലി വൈസ് പ്രസിഡന്റ് സ്ഥാനത്തേക്കുള്ള സ്ഥാനാർത്ഥിയായി സാമിയ സുലുഹുവിനെ തിരഞ്ഞെടുത്തു .
പാർട്ടിയുടെ ചരിത്രത്തിൽ വൈസ് പ്രസിഡന്റ് സ്ഥാനത്തേക്കുള്ള ആദ്യ വനിതാ സ്ഥാനാർത്ഥിയായി സാമിയ സുലുഹു മാറി.
2015 നവംബർ 5 ന്, തിരഞ്ഞെടുപ്പിൽ വിജയിച്ചതോടെ രാജ്യത്തിന്റെ ചരിത്രത്തിലെ ആദ്യത്തെ വനിതാ വൈസ് പ്രസിഡന്റായി.
2020 ഒക്‌ടോബർ 28-ന് മഗുഫുലിയും സുലുഹുവും രണ്ടാം അഞ്ച് വർഷത്തെ കാലാവധിക്കായി വീണ്ടും തെരഞ്ഞെടുക്കപ്പെട്ടെങ്കിലും ജോൺ മഗ്‌ഫൂലിയുടെ മരണത്തോടെ പ്രസിഡന്റ് സ്ഥാനത്തെത്തുകയായിരുന്നു .
2021 മാർച്ച് 17-ന് രാഷ്ട്രത്തെ അഭിസംബോധന ചെയ്ത സാമിയ സുലുഹു പ്രസിഡന്റിന്റെ മരണ വിവരം അറിയിക്കുകയായിരുന്നു.
കാലാവധി തീരുന്നത് വരെ പ്രസിഡന്റായി സാമിയ സുലുഹു സത്യപ്രതിജ്ഞ ചെയ്യുകയായിരുന്നു.
ആദ്യ വനിതാ പ്രസിഡന്റ് എന്നതിന് പുറമെ രണ്ടാമത്തെ സാൻസിബാർ സ്വദേശി എന്ന പദവിയും മൂന്നാമത്തെ മുസ്‌ലിം എന്ന സ്ഥാനവും സാമിയ സുലുഹുവിന് ഉണ്ട്.
2021 ൽ പ്രസിഡന്റായി മത്സരിക്കാനും അങ്ങനെ വിജയിച്ചാൽ രാജ്യത്തെ ആദ്യത്തെ തിരഞ്ഞെടുക്കപ്പെട്ട വനിതാ പ്രസിഡന്റാകാനും ഉദ്ദേശിക്കുന്നുവെന്ന് 2021 സെപ്റ്റംബറിൽ സാമിയ സുലുഹു സ്ഥിരീകരിച്ചു.
1978- ൽ സാമിയ സുലുഹു കൃഷി ഓഫീസർ ഹാഫിദ് അമീറിനെ വിവാഹം കഴിച്ചു.
രണ്ടാമത്തെ മകൾ വാനി ഹാഫിദ് അമീർ ഇപ്പോൾ സാൻസിബാർ പ്രതിനിധി സഭയിൽ അംഗമാണ്.
ഗർഭിണികളായ സ്ത്രീകളോ, അമ്മമാരോ വിദ്യാഭ്യാസത്തിനു പോകുന്നത് തടയാൻ ശ്രമിച്ചതിന് സാമിയ സുലുഹു വ്യാപകമായി വിമർശിക്കപ്പെട്ടിട്ടുണ്ട്.
ടാൻസാനിയയിലെ വനിതാ ഫുട്‌ബോൾ കളിക്കുന്നവർ പരന്ന നെഞ്ചുള്ളവരാണെന്നും അതിനാൽ അവർ വിവാഹത്തിന് അനാകർഷകരാണെന്നുമുള്ള അവരുടെ പ്രസ്താവനയും വിമർശനങ്ങൾ ക്ഷണിച്ചുവരുത്തിയിട്ടുണ്ട്.
സാമുല്ല ഖാൻ (ഫീൽഡ് ഹോക്കി) ഇംഗ്ലീഷ് വിലാസം https://ml.wikipedia.org/wiki/Samiullah_Khan_(field_hockey)
സാമുല്ല ഖാൻ (ഉർദു: سمیع اللہ خان; ജനനം സെപ്റ്റംബർ 6, 1951, ബഹവാൾപൂർ ) പാകിസ്താനിൽ നിന്നുള്ള മുൻ ഹോക്കി താരമാണ്.
അദ്ദേഹത്തിന്റെ വേഗത കാരണം പറക്കും കുതിര എന്ന വിളിപ്പേരുണ്ട്.
അദ്ദേഹം ഒളിമ്പിക് ഗെയിംസിലെ ഒരു  മുൻ മുതിർന്ന കളിക്കാരനായിരുന്നു.
1970 കളിലും 1980 കളിലും ഇദ്ദേഹം ജന്മനാടായ ഒരു ഇടതു വിങർ ആയി കളിച്ചു.
1976 -ൽ മോൺട്രിയലിൽ നടന്ന സമ്മർ ഒളിമ്പിക്സിൽ പാകിസ്താന് വെങ്കല മെഡൽ നേടികൊടുത്തു.1978- ൽ ബാങ്കോക്കിൽ നടന്ന ഏഷ്യൻ ഗെയിംസിലും 1982- ൽ ഇന്ത്യയിലും സ്വർണം നേടിയിരുന്നു.1982 ൽ മുംബൈ ലോകകപ്പ് നേടിയ പാകിസ്താൻ ഹോക്കി ടീമിന്റെ വൈസ് ക്യാപ്റ്റൻ ആയിരുന്നു.
അതേ വർഷം ഏഷ്യൻ ഗെയിംസിൽ ടീമിന്റെ ക്യാപ്റ്റൻ ആയി ഇന്ത്യയെ 7-1 ന് പരാജയപ്പെടുത്തി.
വളരെ അപൂർവ്വമായ വേഗതയിൽ അദ്ദേഹത്തിന്റെ ശ്രദ്ധേയമായ ബോൾ നിയന്ത്രണം ഹോക്കിയിൽ കാണാവുന്ന അപൂർവമായ സവിശേഷതയാണ്.
അവാർഡും അംഗീകാരവും Pride of Performance Award in 1983 by the പാകിസ്താന്റെ പ്രസിഡന്റ് Sitara-i-Imtiaz (Star of Excellence) Award by the പാകിസ്താന്റെ പ്രസിഡന്റ് in 2014 അവലംബം
സാമിയ ഹാമണി ഇംഗ്ലീഷ് വിലാസം https://ml.wikipedia.org/wiki/Zamia_hamannii
സാമിയേസീ കുടുംബത്തിലെ അനാവൃതബീജികൾ ആയ സൈക്കഡുകളുടെ ഒരു സ്പീഷിസ് ആണ് സാമിയ ഹാർമണി.
കരീബിയൻ തീരത്ത് ഒരു ദ്വീപിൽ നിന്ന് മാത്രം അറിയപ്പെടുന്ന ഒരു പനമാനിയൻ ഇനം ആയ ഈ സ്പീഷീസ് മുമ്പ് സാമിയ സ്‌കിന്നേരിയുമായി ആശയക്കുഴപ്പത്തിലായിരുന്നു.
അടുത്തിടെ വിവരിച്ച, കുറച്ച് ശേഖരങ്ങളിൽ മാത്രം ഉള്ളതായി അറിയപ്പെടുന്ന അതിശയകരമായ പുതിയ സൈകഡ് സ്പീഷീസാണ് സാമിയ ഹാർമണി.
ചുവന്ന നിറത്തിൽ ഉയർന്നുവരുന്ന 65 സെന്റിമീറ്റർ (26 ഇഞ്ച്) നീളമുള്ള ഇലകൾ മുന്നോട്ടും പിന്നോട്ടും ചെറിയ മടക്കുകളോടെ വിശറിപോലെയുള്ള ചുവപ്പ് കലർന്ന സ്വർണ്ണം മുതൽ മിക്കവാറും വെള്ളി-ഓറഞ്ച് നിറത്തിലുള്ള പ്ലിക്കേറ്റ് ഇലകൾ ഇതിൽ കാണപ്പെടുന്നു.
കരീബിയൻ തീരത്ത് ഈ സ്പീഷീസ് കടലിനോട് ചേർന്നു വളരുന്നു.
നിർഭാഗ്യവശാൽ, വനവാസ കേന്ദ്രങ്ങൾ നശിപ്പിക്കുന്നതിലൂടെയും സംയോഗാസക്തിയുണ്ടാക്കുന്ന ഔഷധം ആയതിനാൽ ഇത് വൻതോതിൽ ഉപയോഗിക്കുന്നതിനാലും വലിയ സസ്യങ്ങൾ വെട്ടിമാറ്റുന്നതിലൂടെയും ഇത് കടുത്ത വംശനാശ ഭീഷണിയിലാണ്.
സാമിയ ഹാമണി മുതിർന്ന നൂറുകണക്കിന് സസ്യങ്ങൾ മാത്രമേ അവശേഷിക്കുന്നുള്ളൂ.
കൃഷിയിൽ, ഉഷ്ണമേഖലാ അല്ലെങ്കിൽ മഞ്ഞ് ഇല്ലാത്ത ഊഷ്മള മിതശീതോഷ്ണ കാലാവസ്ഥയിൽ ഇത് മികച്ച രീതിയിൽ വളരുമെങ്കിലും വളരെ അപൂർവമാണ്.
തൈകൾക്കുപോലും നൂറുകണക്കിന് ഡോളർ വില നൽകേണ്ടി വരുന്നതിനാൽ ഇത് വളരെ അപൂർവ്വമായി കൊണ്ടിരിക്കുന്നു.
അവലംബം Whitelock, Loran M. 2002.
The Cycads .
ISBN 0-88192-522-5 പുറം കണ്ണികൾ Zamia hamannii എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
സാമുവൽ അജയി ക്രൗത്തർ ഇംഗ്ലീഷ് വിലാസം https://ml.wikipedia.org/wiki/Samuel_Ajayi_Crowther
ആഫ്രിക്കൻ ഭൂഖണ്ഡത്തിലെ ആദ്യത്തെ തദ്ദേശീയ ആംഗ്ലിക്കൻ മെത്രാനും വേദപ്രചാരകനും ബഹുഭാഷാനിപുണനും ആയിരുന്നു സാമുവൽ അജയി ക്രൗത്തർ (ജനനം : 1809-നടുത്ത്; മരണം 1891 ഡിസംബർ 31).
പത്തൊൻപതാം നൂറ്റാണ്ടിലെ ഏറ്റവും പ്രശസ്തനായ ആഫ്രിക്കൻ ക്രിസ്തീയ നേതാവായി അദ്ദേഹം കണക്കാക്കപ്പെടുന്നു.
നൈജീരിയയിൽ ഓയോ പ്രവിശ്യയിലെ ഇസെയിൻ പ്രദേശത്ത്, യോറുബാ ഗോത്രത്തിൽ ജനിച്ച ക്രൗത്തർ 12 വയസ്സുള്ളപ്പോൾ ഫുലാനി അടിമവേട്ടക്കാരുടെ പിടിയിലായി.
പല ഉടമകളൾക്കിടയിൽ കൈമാറ്റം ചെയ്യപ്പെട്ട അദ്ദേഹം അവസാനം പോർച്ചുഗീസുകാരായ അടിമക്കച്ചവടക്കാരുടെ കൈയ്യിലെത്തി.
അവർ അടിമക്കപ്പലിൽ അമേരിക്കയിലേക്കു കൊണ്ടുപോകുന്നതിനിടെ, ബ്രിട്ടീഷ് നാവികസേന അദ്ദേഹത്തെ മോചിപ്പിച്ച് പശ്ചിമാഫ്രിക്കൻ രാജ്യമായ സിയരാ ലിയോണിൽ എത്തിച്ചു.
അവിടെ ആംഗ്ലിക്കൻ വേദപ്രചാരകരുടെ സി.എം.എസ് സ്കൂളിൽ ചേർന്നു പഠിച്ച അദ്ദേഹം ക്രമേണ ക്രിസ്തീയവിശ്വാസവുമായി പരിചയപ്പെട്ട് 16-ആം വയസ്സിൽ ക്രിസ്തുമതം സ്വീകരിച്ചു.
തുടർന്ന് നൈജർ, യോറുബാ പ്രദേശങ്ങളിലെ വേദപ്രചാരണദൗത്യങ്ങളിൽ പ്രധാന പങ്കു വഹിച്ച അദ്ദേഹത്തിന് ആംഗ്ലിക്കൻ സഭയിൽ ആദ്യം പൗരോഹിത്യവും ഒടുവിൽ മെത്രാൻ പദവിയും ലഭിച്ചു.
ഇംഗ്ലീഷിനു പുറമേ സ്വന്തം മാതൃഭാഷ യോറുബാ ഉൾപ്പെടെയുള്ള പല ആഫ്രിക്കൻ ഭാഷകളും പഠിച്ച ക്രൗത്തർ, ബൈബിളിന്റെ യോറുബാ പരിഭാഷക്കു മേൽനോട്ടം വഹിച്ചു.
പല പശ്ചിമാഫ്രിക്കൻ ഭാഷകളുടേയും വികാസത്തിൽ അദ്ദേഹത്തിന്റെ സംഭാവന നിർണ്ണായകമായി.
അവലംബം ↑ Crowther, Samuel Ajayi, Foremost African Christian of the Nineteenth Century Archived 2012-07-28 at Archive.is Dictionary of African Christian Biography ↑ Crowther, Samuel Adjai (or Ajayi) (c. 1807-1891), African missionary and bishop , History of Missiology, Boston University School of Theology ↑ Ajayi Crowther, Pioneer Developer of Nigerian Languages , Nigeria Films.com
സാമിയ അൽ അമൗദി ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
സാമിയ അൽ-അമൂദി (അറബിക്: ساميه العمودي) ഒരു സൗദി അറേബ്യൻ ഒബ്‌സ്റ്റട്രീഷ്യനും ഗൈനക്കോളജിസ്റ്റും ഹെൽത്ത് കെയർ ആക്ടിവിസ്റ്റും പ്രൊഫസറുമാണ്.
ഷെയ്ഖ് മുഹമ്മദ് ഹുസൈൻ അൽ അമൗദി സെന്റർ ഓഫ് എക്സലൻസ് ഇൻ സ്തനാർബുദത്തിന്റെ മേധാവിയാണ്.
സ്വയം രോഗനിർണയം നടത്തിയ ശേഷം സ്തനാർബുദ ബോധവൽക്കരണം നടത്തുന്നതിനുള്ള പ്രവർത്തനത്തിലൂടെയാണ് അവർ കൂടുതൽ അറിയപ്പെടുന്നത്.
ഗൾഫ് സഹകരണ കൗൺസിലിൽ നിന്ന് യൂണിയൻ ഫോർ ഇന്റർനാഷണൽ കാൻസർ കൺട്രോൾ ബോർഡിൽ അംഗമാകുന്ന ആദ്യ വനിത കൂടിയാണ് അവർ.
1981-ൽ കിംഗ് അബ്ദുൽ അസീസ് സർവകലാശാലയിലെ മെഡിക്കൽ കോളേജിൽ നിന്ന് ബിരുദം നേടിയ ആദ്യത്തെ ഡോക്ടർമാരിൽ അൽ-അമൂദിയും ഉൾപ്പെടുന്നു.
2006 ഏപ്രിലിൽ, അവൾ സ്വയം സ്തനാർബുദ ബാധിത ആണെന്ന് കണ്ടെത്തി, അതിനായി അവർ കീമോതെറാപ്പിക്ക് വിധേയയായി.
അൽ മദീന ദിനപ്പത്രത്തിലെ ഒരു പ്രതിവാര കോളത്തിലെ ലേഖന പരമ്പരയിൽ തന്റെ രോഗാനുഭവത്തെക്കുറിച്ച് പരസ്യമായി എഴുതിയ ആദ്യത്തെ സൗദി വനിതയായിരുന്നു അവർ.
ദിവസേനയുള്ള ഒരു ടിവി ഷോയിലും അവർ പ്രത്യക്ഷപ്പെട്ടു.
2007 മാർച്ചിൽ, യുണൈറ്റഡ് സ്റ്റേറ്റ്സ് ഡിപ്പാർട്ട്‌മെന്റ് ഓഫ് സ്‌റ്റേറ്റിലെ കോണ്ടലീസ റൈസ് അവർക്ക് പ്രഥമ ഇന്റർനാഷണൽ വുമൺ ഓഫ് കറേജ് അവാർഡ് സമ്മാനിച്ചു.
2010-ൽ, ലോകത്തിലെ ഏറ്റവും സ്വാധീനമുള്ള അറബികളുടെ അറേബ്യൻ ബിസിനസ്സിന്റെ വാർഷിക പട്ടികയായ പവർ 100 പട്ടികയിൽ അവൾ അഞ്ചാം സ്ഥാനത്തെത്തി.
അൽ-അമൂദിയെ പിന്നീട് അറേബ്യൻ ബിസിനസ്സ് റാങ്ക് ചെയ്തു, 2015-ൽ 37-ാം സ്ഥാനവും 2016-ൽ 66-ാം സ്ഥാനവും ("2016-ലെ ഏറ്റവും ശക്തരായ 100 അറബ് വനിതകളിൽ - ആരോഗ്യ സംരക്ഷണവും ശാസ്ത്രവും").
2012 മുതൽ, കാൻസർ ചികിത്സ പൂർത്തിയാക്കിയ വർഷം, അവർ സൗദി അറേബ്യയിലെ ജിദ്ദയിലെ കെഎയുവിൽ, സ്തനാർബുദത്തിൽ ഷെയ്ഖ് മുഹമ്മദ് ഹുസൈൻ അൽ-അമൂദി സെന്റർ ഓഫ് എക്‌സലൻസ് മേധാവിയായും സ്തനാർബുദത്തിനായുള്ള സയന്റിഫിക് ചെയർ ആയും സേവനമനുഷ്ഠിച്ചു, കൂടാതെ ജിഇ ഹെൽത്ത്‌കെയറിന്റെ #GetFit  അംബാസഡർ  ആയി സേവനമനുഷ്ഠിക്കുന്നു.
ഷെയ്ഖ് മുഹമ്മദ് ഹുസൈൻ അൽ അമൗദി സെന്റർ ഓഫ് എക്‌സലൻസ് ഇൻ ബ്രെസ്റ്റ് ക്യാൻസറിന്റെ സിഇഒ ആയി സേവനമനുഷ്ഠിക്കുന്ന അൽ-മഹൂദി, ജിദ്ദയിലെ കിംഗ് അബ്ദുൽ അസീസ് യൂണിവേഴ്‌സിറ്റിയിലെ സയന്റിഫിക് ബ്രെസ്റ്റ് ക്യാൻസർ ചെയർ, ബിഎച്ച്‌ജിഐ സ്റ്റിയറിംഗ് കമ്മിറ്റി അംഗം, അസോസിയേറ്റ് പ്രൊഫസറും ഒബ്‌സ്റ്റട്രീഷ്യൻ ഗൈനക്കോളജിസ്റ്റുമാണ്.
പ്രവർത്തിക്കുന്നു സ്തനാർബുദം, ബ്രേക്ക് ദ സൈലൻസ് , 2007.
റഫറൻസുകൾ കൂടുതൽ വായനയ്ക്ക് ബാഹ്യ ലിങ്കുകൾ സാമിയ അൽ അമൗദിയുടെ ബ്ലോഗ് സാമിയ അൽ അമൗദിയുടെ ട്വിറ്റർ
സാമിയ മീർമണി ഇംഗ്ലീഷ് വിലാസം https://ml.wikipedia.org/wiki/Zamia_meermanii
സാമിയേസീ കുടുംബത്തിലെ സൈക്കഡുകളുടെ ഒരു സ്പീഷിസ് ആണ് സാമിയ മീർമണി .
മധ്യ ബെലീസ് തദ്ദേശവാസിയായ ഈ സസ്യം മലഞ്ചെരുവുകളിലെ ചുണ്ണാമ്പു കല്ലുകളിൽ കാണപ്പെടുന്നു.
ISBN 0-88192-522-5 പുറം കണ്ണികൾ Zamia meermanii എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
സാമുറായ് ഇംഗ്ലീഷ് വിലാസം https://ml.wikipedia.org/wiki/Samurai Samurai
ജപ്പാനിലെ ഒരു ഉയർന്ന സൈനിക വർഗ്ഗമാണ് സാമുറായികൾ.
Samurai (侍?).
ജാപ്പനീസ് ഭാഷയിൽ ഇവരെ ബുഷി/ബ്യൂക്  (bushi (武士?, [bu.ɕi]) or buke (武家?)) എന്നും പറയാറുണ്ട്.
വില്യം സ്കോട്ട് വിൽസണിന്റെ അഭിപ്രായത്തിൽ സമൂഹത്തിലെ ഉയർന്ന പദവിയിൽ ഉള്ളവരുടെ ഒപ്പം നിൽക്കുന്നവർ എന്ന് സാമുറായിക്ക് അർഥം നൽകാം.
ചൈനയിലും ഇതേ അർഥത്തിൽ തന്നെയാണ് സാമുറായികൾ പരിഗണിക്കപ്പെട്ടത്.
10-ആം നൂറ്റാണ്ടിന്റെ ആദ്യ ഘട്ടങ്ങളിൽ രചിക്കപ്പെട്ടത് എന്ന് കരുതുന്ന കൊക്കിൻ വകാഷു കവിതാ സമാഹാരങ്ങളിൽ ആണ് സാമുറായി എന്ന പദം ആദ്യമായി ഉപയോഗിക്കുന്നത് എന്ന് വില്യം സ്കോട്ട് വിൽസൺ പറയുന്നുണ്ട്.
12-ആം നൂറ്റാണ്ട് ആയപ്പോഴേക്കും ബുഷി എന്ന ജാപനീസ് പദം സാമുറായിക്ക് തുല്യമായി ഉപയോഗിക്കാൻ തുടങ്ങി.
സാമുറായി സമൂഹത്തിലെ മധ്യവർഗ്ഗ പടയാളി വിഭാഗമായി മാറിയതും ഇതേ കാലത്ത് തന്നെയാണ്.
കൃത്യമായ നിയമസംഹിതകൾ ആചരിച്ചു കൊണ്ടാണ് ബുഷികൾ ജീവിക്കാറുള്ളത്.
അവർ പാലിക്കുന്ന നിയമ സംഹിതയെ ബുഷിദോ' എന്നാണ് പറയുന്നത്.
ശത്രുവിന്റെ പിടിയിലകപ്പെടുന്നതിനു മുന്പ്‌ സ്വന്തം കറ്റാന ഉപയോഗിച്ച് സ്വന്തം ജീവനെടുക്കുന്ന ആചാരം സാമുറായ്കളുടെയിടയിലുണ്ടായിരുന്നു‌.
ജപ്പാനിലെ ജനസംഖ്യയുടെ 10%-ത്തിൽ താഴെ മാത്രമാണ് സാമുറായി വിഭാഗം ഇന്നുള്ളത്.
ജാപ്പനീസ് ആയോധന കലകളിൽ ഇന്നും ഒഴിച്ചുകൂടാനാകാത്ത പാഠങ്ങളാണ് സാമുറായികളുടേത്.
Samurai on horseback ആധുനിക സിനിമകളിലെ സാമുറായി
ലോക സിനിമകളിൽ പല അർഥങ്ങളിൽ സാമുറായികൾ വിഷയീഭവിച്ചിട്ടുണ്ട്.
അവയിൽ ഏറ്റവും എടുത്ത് പറയേണ്ട ഒന്നാണ് 7 സമുറായ് .
ലോക ക്ലാസിക്കുകളിൽ ഒന്നാണ് 7 സാമുറായ് .
പ്രമുഖ ജാപ്പനീസ് ചലചിത്രകാരൻ അകിര കുറസോവ സംവിധാനം ചെയ്ത ഈ സിനിമ 1954- ൽ ആണ് പുറത്തിറങ്ങിയത് .
മറ്റു സാമുറായ് സിനിമകൾ 13 അസാസിൻസ് 2010 ദ ലാസ്റ്റ് സാമുറായ് 2003 കിൽ 1968 ഹരാകിരി 1962 ദ ഹിഡൻ ബ്ലേഡ് 2004 സാമുറായ് II: ഡുവൽ അറ്റ് ഇചിജോജി ടെമ്പ് ൾ 1955 സാമുറായ് III: ഡുവൽ അറ്റ് ഗാന്റ്യു ഐലന്റ് 1956 സാഞ്ചുറോ 1962 ക്വൈദൻ 1964 സ്വാർഡ് ഒഫ് ദ ബീസ്റ്റ് 1965 യാംദാ: ദ സാമുറായ് ഒഫ് അയൊതായ 2010 ത്രീ ഔട്ട്ലോ സാമുറായ് 1964 47 റോനിൻ 2013 ബാൻഡിറ്റ്സ് v/s സാമുറായ് സ്ക്വാഡ്രൺ 1978 ലെജൻഡ് ഒഫ് ദ 8 സാമുറായ് 1983 അവലംബം
സാമുവൽ അലക്സാണ്ടർ ഇംഗ്ലീഷ് വിലാസം https://ml.wikipedia.org/wiki/Samuel_Alexander
ബ്രിട്ടീഷ് നവയഥാതഥവാദി (Neo-realist) ആയിരുന്നു സാമുവൽ അലക്സാണ്ടർ .
ആസ്ട്രേലിയയിലെ ന്യൂസൗത്ത്‌വെൽസിലെ സിഡ്നിയിൽ 1859 ജനുവരി 6-ന് ജനിച്ചു.
മെൽബൺ , ഓക്സ്ഫർഡ് എന്നീ സർവകലാശാലകളിൽ വിദ്യാഭ്യാസം പൂർത്തിയായതോടെ 1882-ൽ ഓക്സ്ഫഡിലെ ലിങ്കൺ കോളജിൽ ഫെലോ ആയി തിരഞ്ഞെടുക്കപ്പെട്ടു.
ഈ ഫെലോഷിപ്പു നേടിയ ആദ്യത്തെ യഹൂദൻ ഇദ്ദേഹമായിരുന്നു.
1893 മുതൽ 1934-വരെ മാഞ്ചസ്റ്ററിൽ വിക്ടോറിയാ സർവകലാശാലയിലെ തത്ത്വശാസ്ത്രവിഭാഗത്തിന്റെ അധ്യക്ഷനായി സേവനം അനുഷ്ഠിച്ച ഇദ്ദേഹത്തിന് ഓർഡർ ഒഫ് മെരിറ്റ് എന്ന ബഹുമതി ലഭിച്ചു (1930).
അരിസ്റ്റോട്ടലിയൻ സൊസൈറ്റിയുടെ അധ്യക്ഷപദവും ഇദ്ദേഹം പലപ്രാവശ്യം വഹിച്ചിട്ടുണ്ട്.
സാമുവൽ അലക്സാണ്ടരുടെ സിദ്ധാന്തം
ആസന്നപരിണാമസിദ്ധാന്ത(emergent evolution)ത്തിന്റെ ഉപജ്ഞാതാവാണ് അലക്സാണ്ടർ സാമുവൽ.
പഴയ വസ്തുക്കളുടെ സംയോഗത്തിൽനിന്നു തികച്ചും പുതിയ വസ്തുക്കൾ ഉണ്ടാകുന്നു എന്നും മൂലപദാർഥമായി പരിഗണിക്കപ്പെടുന്ന സ്ഥലകാലങ്ങൾ വിവിധതരത്തിലുള്ള പദാർഥങ്ങൾക്കു രൂപം നൽകുന്നു എന്നും ഈ പദാർഥങ്ങളിൽ നിന്നു മനസ്സും മനസ്സിൽ നിന്ന് ഈശ്വരനും ഉദ്ഭവിക്കുന്നു എന്നും ഉള്ള സിദ്ധാന്തം ആണ് അലക്സാണ്ടറുടെ മുഖ്യ സംഭാവന.
ധാർമികക്രമവും പുരോഗതിയും (Moral Order and Progress) എന്ന പ്രബന്ധത്തിന് 1889-ൽ ഇദ്ദേഹം സമ്മാനം നേടുകയുണ്ടായി.
അലക്സാണ്ടറുടെ പ്രധാന കൃതികൾ സ്ഥലവും കാലവും ദൈവവും (Space,Time and Deity: 1920) സൗന്ദര്യവും മറ്റ് മൂല്യരൂപങ്ങളും (Beauty and Other Forms of Value)
ദാർശനികവും സാഹിത്യപരവുമായ ഉപന്യാസങ്ങൾ (Philosophical and Literary Pieces) എന്ന സമാഹാരം ഇദ്ദേഹത്തിന്റെ മറ്റു കൃതികൾ സഞ്ചയിക്കപ്പെട്ടിട്ടുള്ള ഒരു മരണാനന്തര പ്രസിദ്ധീകരണമാണ് (1939).
1938 സെപ്റ്റംബർ 13-ന് ഇദ്ദേഹം ഇംഗ്ലണ്ടിലെ മാഞ്ചെസ്റ്ററിൽ നിര്യാതനായി.
പുറത്തേക്കുള്ള കണ്ണികൾ http://www.giffordlectures.org/Author.asp?
AuthorID=5 Archived 2006-10-04 at the Wayback Machine .
http://ww25.thoemmes.com/idealism/alexander_intro.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അലക്സാണ്ടർ, സാമുവൽ (1859 - 1938) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സാമുദ്രപ്പച്ച ഇംഗ്ലീഷ് വിലാസം https://ml.wikipedia.org/wiki/Argyreia_nervosa
കുറ്റിച്ചെടി യായും പിന്നീട് വള്ളിച്ചെടി യായും വളരുന്ന ഒരു ഔഷധസസ്യമാണ് സാമുദ്രപ്പച്ച .
വാർദ്ധക്യത്തെ അകറ്റാൻ ഉപയോഗിക്കുന്നതുകൊണ്ട് ‘’വൃദ്ധദാരക’‘ എന്നും പേരുണ്ട്.
(ശാസ്ത്രീയ നാമം: Agyreia nervosa (Burm.f.) Boj ) സംസ്കൃതത്തിൽ വൃദ്ധദരകഃ, വൃദ്ധദാരു, വൃഷ്യഗന്ധ എന്നിങ്ങനെ പേരുകളുണ്ട്.
ഇംഗ്ലീഷിൽ Elephant creeper എന്നാണ് പേരു്.
ജന്മദേശം ഇന്ത്യൻ ഉപഭൂഖണ്ഡമാണ് .
ഹവായി , ആഫ്രിക്ക , കരീബിയൻ രാജ്യങ്ങൾ എന്നിവിടങ്ങളിൽ കണ്ടുവരുന്നു.
സമുദ്രനിരപ്പിൽ നിന്നും 500മീറ്റർ വരെ ഉയർന്ന പ്രദേശങ്ങളിലെ ചതുപ്പുകളിലും നദീതടങ്ങളിലും വളരുന്നു.
ഒന്നുരണ്ടു വർഷത്തോളം കുറ്റിച്ചെടിയായി വളരുന്നു.
പിന്നീട് തണ്ടുകൾ താഴേയ്ക്ക് വീഴുകയും വള്ളിച്ചെടിയായി വളരുകയും ചെയ്യുന്നു.
Ipomea biloba - യെ കേരളത്തിൽ ചിലയിടത്ത് സാമുദ്രപച്ചയായി കരുതുന്നുണ്ട്.
ഉയരത്തിൽ പടരുന്ന ചെടിയാണ്.
ഇലകൾക്ക് ഹൃദയാകൃതിയാണ്.
രസാദി ഗുണങ്ങൾ രസം :  കഷായം, കടു, തിക്തം ഗുണം : പിശ്ചിലം, ലഘു, സ്നിഗ്ധം, സരം വീര്യം :  ഉഷ്ണം വിപാകം :  മധുരം ഔഷധയോഗ്യമായ ഭാഗങ്ങൾ
ഇല, വേര്, സമൂലം ഔഷധ ഗുണം
രക്തശുദ്ധിയുണ്ടാക്കുന്നു.
വാജീകരണമാണ്.
അവലംബം ഔഷധസസ്യങ്ങൾ-2, ഡോ.നേശമണി- കേരള ഭാഷ ഇൻസ്റ്റിറ്റ്യൂട്ട് ↑ പുറത്തേക്കുള്ള കണ്ണികൾ Argyreia nervosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
PLANTS database entry Growing Hawaiian Baby Woodrose Archived 2011-11-19 at the Wayback Machine .
Argyreia nervosa Flower Leaf (Photos) Archived 2011-11-10 at the Wayback Machine .
ശിവാനി കടാരിയ ഇംഗ്ലീഷ് വിലാസം https://ml.wikipedia.org/wiki/Shivani_Kataria
ഇന്ത്യയിലെ ഒരു വനിതാ നീന്തൽ താരമാണ് ശിവാനി കടാരിയ.
റിയോ ഒളിമ്പിക്സ് നീന്തൽ മത്സരത്തിൽ വനിതകളുടെ ഫീറ്റ്‌സ് ഇനത്തിൽ പങ്കെടുക്കാൻ യോഗ്യത നേടിയിരുന്നു.
വനിതകളുടെ ഫീറ്റ്‌സിൽ ശിവാനി കടാരിയ 41ആം സ്ഥാനത്തായി പുറത്തായി.
രണ്ടു മിനിറ്റ് 09.30 സെക്കന്റിനാണ് കടാരിയ ഫീറ്റ്‌സ് പൂർത്തിയാക്കിയത്.
നേട്ടങ്ങൾ 2016 ഫെബ്രുവരിയിൽ ഗുവാഹത്തിയിൽ നടന്ന ദക്ഷിണേഷ്യൻ ഗെയിംസിൽ വനിതകളുടെ 200 മീറ്റർ ഫ്രീസ്റ്റൈലിൽ ശിവാനി കടാരിയ സ്വർണ്ണം നേടി.
2016 ലെ റിയോ ഒളിമ്പിക്‌സിന് യോഗ്യത നേടിയതിലൂടെ 2004ലെ ഏതൻസ് ഒളിമ്പിക്‌സിന് ശേഷം ഒരു ഒളിമ്പിക്‌സ് മത്സരത്തിൽ പങ്കെടുക്കുന്ന ആദ്യ ഇന്ത്യൻ നീന്തൽ താരമായി ശിവാനി.
റിയോയിൽ 200 മീറ്റർ ഫ്രീസ്‌റ്റൈൽ ഹീറ്റ്‌സിൽ മത്സരിച്ച ശിവാനി കടാരിയ 28ാം സ്ഥാനത്ത് ഫിനിഷ് ചെയ്ത് പ്രാഥമിക റൗണ്ടിൽതന്നെ പുറത്തായി.
സിബിഎസ്ഇ സ്‌കൂൾ നാഷണൽ നീന്തൽ അണ്ടർ 14 ചാംപ്യൻഷിപ്പിൽ സ്വർണ്ണം നേടി.
200 മീറ്ററിൽ ഫ്രീസ്‌റ്റൈലിൽ ശിവാനിയുടെ മികച്ച സമയം രണ്ട് മിനിറ്റും നാല് സെക്കന്റുമാണ്.
ഹരിയാന സ്വദേശിയാണ്.
ആറാം വയസ്സ് മുതൽ നീന്തൽ പരിശീലനം ആരംഭിച്ചു.
വീടിന് സമീപത്തുള്ള ബാബ ഗംഗ് നാഥ് നീന്തൽ കേന്ദ്രത്തിലാണ് പരിശീലനം തുടങ്ങിയത്.
പിതാവ് ഹർബീർ, മീന കടാരിയയാണ് മാതാവ്.
ശിവാനി മിറാജ്‌കർ
ധർവാഡിൽ നിന്നുമുള്ള ഒരു ഹിന്ദുസ്ഥാനി ഗായികയാണ് ശിവാനി മിറാജ്‌കർ (Shivani Mirajkar) , ജനനം 30 സെപ്തംബർ 1995.
പുതുതലമുറയിലെ ഏറ്റവും പ്രമുഖരായ ഹിന്ദുസ്ഥാനിഗായികമാരിൽ ഒരാളാണ് ശിവാനി.
അവലംബം പുറം കണ്ണികൾ വെബ്‌സൈറ്റ് ശിവാനി പാടിയ ദുർഗ രാഗം https://www.thehindu.com/features/friday-review/music/holding-a-light-to-tradition/article5071453.ece
ശിവാലിക് മലനിരകൾ ഇംഗ്ലീഷ് വിലാസം https://ml.wikipedia.org/wiki/Sivalik_Hills Kalimpong town in West Bengal, India , as viewed from a distant hill.
In the background are the Himalayas .
ഹിമാലയത്തിന്റെ പുറംഭാഗത്ത് സിന്ധുനദിമുതൽ ബ്രഹ്മപുത്രവരെ വ്യാപിച്ചുകിടക്കുന്ന മലനിരകൾ അറിയപ്പെടുന്ന പേരാണ് സിവാലിക് മലനിരകൾ അഥവാ ശിവാലിക് മലനിരകൾ (Sivalik Hills) ജമ്മു-കശ്മിർ മുതൽ അരുണാചൽ പ്രദേശ് വരെ വ്യാപിച്ചിരിക്കുന്നു.
കശ്മിർ മേഖലയിൽ 150 കി.
മീ ഉം അരുണാചൽ പ്രദേശിൽ 8 മുതൽ 15 കി.
മീ ഉം വീതിയുണ്ട്.
ആകെ നീളം2400 മീറ്റർ.
സിവാലികിന്റെ ശരാശരി ഉയരം സമുദ്രനിരപ്പിൽ നിന്നും 1220 മീറ്റർ മാത്രമാണ്.
ഈ പർവതനിരയ്ക്ക് ലംബമായി നീളമേറിയതും വിസ്തൃതവുമായ നിരവധി താഴ്വരകൾ കാണപ്പെടുന്നു.
ഇവ 'ഡ്യൂണുകൾ'(dunes) എന്ന് അറിയപ്പെടുന്നു.
ചുരിയ കുന്നുകൾ , ചുരെകുന്നുകൾ , മർഗല്ല കുന്നുകൾ എന്നൊക്കെയാണ് മറ്റു പേരുകൾ.
ചില സംസ്കൃത കൃതികളിൽ മനക് പർവ്വതം എന്നും കാണുന്നുണ്ട് അവലംബം പുറത്തേക്കുള്ള കണ്ണികൾ Sivalik Hills എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ശിവാഷ്ടോത്തരശതനാമാവലി
ശിവപൂജയിൽ വളരെയധികം ഉപയോഗിക്കുന്ന മന്ത്രങ്ങൾ ആണ് ശിവ അഷ്ടോത്തര നാമാവലി .
വേദങ്ങളിൽ നിന്ന് എടുത്തിട്ടുള്ള മന്ത്രജപങ്ങൾ ആണ് ഇവ.
ശൈവരുടെ നിത്യപൂജാമന്ത്രങ്ങളിൽ ഒഴിവാക്കനാവാത്തതാണ്.
108 മന്ത്രങ്ങളാണ് ശിവ അഷ്ടോത്തര നാമാവലിയിലുള്ളത്.
ഇതിന്റെ പൂർണരൂപം വിക്കിഗ്രന്ഥശാലയിലുണ്ട്.
അവലംബം ↑ ഉദയശങ്കർ അദ്വൈതം, ആലുവാ മാഹാദേവക്ഷേത്ര-ഐതിഹ്യങ്ങളും ശിവരാത്രി മഹാത്മ്യവും.
അദ്വൈതം പുസ്തകശാല.
ആലുവ-1 പുറത്തേക്കുള്ള കണ്ണികൾ
ശിവാജി പാർക്ക് ഇംഗ്ലീഷ് വിലാസം https://ml.wikipedia.org/wiki/Sivaji_Park
ഇന്ത്യയിൽ വിശാഖപട്ടണത്തിൽ സ്ഥിതിചെയ്യുന്ന ഒരു നഗര പാർക്കാണ് ശിവാജി പാർക്ക്.
എംവിപി കോളനി, ശിവാജിപാലം എന്നിവിടങ്ങളിലായി 16 ഏക്കർ (6.5 ഹെക്ടർ) സ്ഥലത്ത് വ്യാപിച്ച് കിടക്കുന്നു.
തുടക്കത്തിൽ ഒരു ചവറിടുന്ന സ്ഥലമായിരുന്ന ഈ സ്ഥലം ₹ 8 ലക്ഷത്തിന്റെ ഒരു പ്രാരംഭ നിക്ഷേപത്തോടെ 1999-ൽ നിർമ്മിച്ചു.
വിശാഖപട്ടണത്തെ ഏറ്റവും പ്രശസ്തമായ ആകർഷണങ്ങളിൽ ഒന്നാണിത്.
എന്നിരുന്നാലും, "പടർന്നുകിടക്കുന്ന കുറ്റിച്ചെടികളും തകർന്ന ബെഞ്ചുകളും കളിയുപകരണങ്ങളും" കൊണ്ട് പാർക്ക് മാലിന്യക്കൂമ്പാരമായി മാറിയെന്ന് ദി ഹിന്ദു റിപ്പോർട്ട് ചെയ്യുന്നു.